آذربایجان خاریجی ایشلر باخانی ائلمار محمدیاروو و ارمنیستان خاریجی ایشلر باخانی زوهراب مناتساکانیان، داغلیق قاراباغ پروبلئمینین حلی پروسه‌سی چرچیوه‌سین‌ده آمریکا بیرلشمیش دؤولتلرینین باشکندی واشینگتون‌دا بیر آرایا گلدی.
گؤروشمه‌یه، آوروپا گوونلیک و امکداش‌لیق تشکیلاتی مینسک قروپو ائش باشقانلاری روسیالی ایگور پوپوو، فرانسالی ایستفان ویسکونتی، آمریکالی اندرئو شوفر و  آوروپا گوونلیک و امکداش‌لیق تشکیلاتینین اؤزل نماینده‌سی آندراش کاسپرشیک ده قاتیلدی.
آذربایجان خاریجی ایشلر باخانلیغیندان وئریلن یازی‌لی آچیقلامادا، ایکی اؤلکه خاریجی ایشلر باخانلاری طرفیندان داها اؤنجه فرانسانین باشکندی پاریس و روسیانین باشکندی موسکوادا گئچیریله‌ن توپلانتیلاردا مذاکیره اولونان مسئله‌لرین نئجه حیاتا گئچیریلدیگینین گؤروشمه‌نین آنا قونوسونو تشکیل ائتدیگی قید اولوندو.
گؤروشمه‌نین "مثبت" و "موذاکیره پروسه‌سینین ایر‌لیله‌مه‌سینه خیدمت ائد‌ن" بیر گؤروشمه اولاراق دیرلندیریلدیگی آچیقلامادا، ائو صاحب‌لیگی اوچون آمریکایا تشکر ائدیلدی.
مینسک قروبوون‌دان وئریلن یازی‌لی آچیقلامادا ایسه، گؤروشمه‌ده داغ‌لیق قاراباغ سورونونون حلی مسئله‌سین‌ده فیکیر آلیش وئریشی ائدیلدیگی، باخانلارین، ائش باشقانلارین بؤلگه‌یه سون سفرلری زامانی تکلیف ائدیله‌ن انسانی یاردیم و گوونلیک تدبیرلرینین حیاتا گئچیریلمه‌سی مسئله‌سین‌ده‌کی توتوم و گؤزلنتیلرینی دقیقلشدیردیگی قید ائدیلدی.
جبهه خطین‌ده سون واختلار باش وئره‌ن جان ایتکیلرین‌دن کدرلرینی ایفاده ائد‌ن ائش باشقانلار، طرفلره باریشا ال وئریش‌لی شرایطین تامین ائدیلمه‌سی و یاپیجی موذاکیره‌لرین یئنی‌دن باشلاماسی اوچون بیر آن اول گیریشیم گؤسترمه‌لری چاغریسی ائتدی.
آچیقلامایا گؤره، ائش باشقانلار، طرفلره، آتیشکسه جدی شکیل‌ده اویما، تحریک ائدیجی حرکتلردن چکینمه، جبهه و سرحد خطلرین‌ده کسکین نیشانچیلارین قوللانیمی و مهندس‌لیک چالیشمالارینین آپاریلماسین‌دان چکینمه چاغریسی ائتدی.
گرگین‌لیک ریسکینین آزالدیلماسی اوچون باخانلار آراسین‌داکی بیرباشا ارتباطدان تام اولاراق ایستیفاده ائدیلمه‌سینین اؤنمینه توخونولان گؤروشمه‌ده، باخانلارین یاخین زامان‌دا یئنی‌دن بیر آرایا گلمه‌سی مسئله‌سین‌ده راضی‌لیق الده اولوندو.
